ఏడాదిలో 750 స్ర్కీన్ల లక్ష్యంత్వరలో ప్రసాద్ ఐమ్యాక్స్ టిక్కెట్లుహైదరాబాద్ (ఆంధ్రజ్యోతి బిజినెస్): ఆన్లైన్లో సినిమా టిక్కెట్ల బుకింగ్కు వీలు కల్పించే ‘టిక్కెట్న్యూ’ యాప్ తెలుగు రాష్ట్రాలపై ప్రత్యేక దృష్టి పెట్టింది. ప్రస్తుతం ఈ యాప్ ద్వారా రెండు రాష్ట్రాల్లోని ప్రధాన నగరాలు, ద్వితీయ, తృతీయ శ్రేణి పట్టణాల్లోని దాదాపు 500 మల్టీప్లెక్స్లు, సినిమా థియేటర్లలో సినిమా టిక్కెట్లు బుక్ చేసుకోవచ్చు. మండల కేంద్రాలకు కూడా విస్తరించడం ద్వారా మరో ఏడాదిలో ఈ సంఖ్యను 750కు పెంచుకోవాలని లక్ష్యంగా పెట్టుకున్నట్టు కంపెనీ వ్యవస్థాపకుడు, సిఇఒ రామ్ కుమార్ నమ్మళ్వార్ చెప్పారు. ప్రస్తుతం టిక్కెట్న్యూ ఆదాయంలో తమిళనాడు నుంచి అత్యధికంగా 40 శాతం, రెండు తెలుగు రాష్ట్రాల నుంచి 20 శాతం ఆదాయం సమకూరుతోంది. విస్తరిస్తున్న నెట్ను దృష్టిలో ఉంచుకుని ఎపి, తెలంగాణల్లోని మండల కేంద్రాల్లోని థియేటర్లకూ విస్తరించాలని నిర్ణయించినట్టు రామ్ కుమార్ తెలిపారు. ప్రస్తుతం ఈ రెండు రాష్ట్రాల్లో సినిమా టిక్కెట్ల ఆన్లైన్ బుకింగ్స్లో 85 శాతం స్మార్ట్ మొబైల్  ఫోన్ల ద్వారా జరుగుతున్నట్టు చెప్పారు. త్వరలో హైదరాబాద్లోని ప్రసాద్ ఐమ్యాక్స్ మల్టీప్లెక్స్ స్ర్కీన్ల టిక్కెట్లను తమ యాప్ ద్వారా ఆన్లైన్లో బుక్ చేసుకోవచ్చన్నారు.ఉత్తరాదిపై దృష్టి టిక్కెట్న్యూ యాప్ ద్వారా ప్రస్తుతం దేశంలోని 400కుపైగా నగరాల నుంచి 4,500 సినిమా థియేటర్లలో టిక్కెట్లు బుక్ చేసుకోవచ్చు. ఇందులో ఎక్కువ భాగం దక్షిణ భారత్లోనూ విస్తరించి ఉన్నాయి. ఈ ఏడాది ఏప్రిల్లో చైనాకు చెందిన ఇ-కామర్స్, దిగ్గజం ఆలీబాబా రూ.120 కోట్లతో టిక్కెట్న్యూ కంపెనీ ఈక్విటీలో మెజారిటీ వాటా తీసుకుంది. ఈ నిధులతో ఉత్తర భారత మార్కెట్కూ విస్తరించాలని నిర్ణయించినట్టు కంపెనీ సిఇఒ రామ్ కుమార్  చెప్పారు. ప్రస్తుతం మన దేశంలో 250 కోట్ల డాలర్లు ఉన్న సినిమా టిక్కెట్ల వార్షిక మార్కెట్ 2020 నాటికి 380 కోట్ల డాలర్లకు చేరనుంది. దీంతో ఆన్లైన్లో సినిమా టిక్కెట్ల వ్యాపారమూ ప్రస్తుత 10-15 శాతం నుంచి 50 శాతానికి చేరుతుందని కంపెనీ భావిస్తోంది. ఖాతాదారులను ఆకర్షించేందుకు పెద్ద సినిమాల విడుదల సమయంలో ప్రతి రెండు టిక్కెట్ల బుకింగ్పై రూ.50 డిస్కౌంట్ ఇస్తోంది. మిగతా యాప్తో పోలిస్తే తమ యాప్ ద్వారా అత్యంత వేగంగా టిక్కెట్లు బుక్ చేసుకునే అవకాశం ఉండడంతో ఏటా 50-60 శాతం వృద్ధి రేటుతో దూసుకు పోతున్నట్టు చెప్పారు. తమ యాప్ ద్వారా టిక్కెట్లు బుక్ చేసుకునే ఖాతాదారులకు కొన్ని బ్యాంకులు కూడా టిక్కెట్ల ధరలో డిస్కౌంట్ ఇస్తున్నట్టు రామ్ కుమార్ చెప్పారు.
edaadilo 750 srcheenla lakshyantvaralo prasad imax tikketluhaidarabad (aandhrajyoti bijines): aanlainlo sinima tikketla bukingku veelu kalpinche ‘tikketnue’ yap telugu rashtralapai pratyeka drushti pettindi. prastutam ee yap dwara rendu rashtralloni pradhaana nagaraalu, dviteeya, truteeya shreni pattanaalloni daadaapu 500 multiplexlu, sinima theaterlalo sinima tikketlu buk chesukovachhu. mandala kendraalaku kuudaa vistarinchadam dwara maro edaadilo ee sankhyanu 750ku penchukovaalani lakshyamgaa pettukunnattu company vyavasthaapakudu, cie ram kumar nammalwar cheppaaru. prastutam tikketnue aadaayamlo tamilanadu nunchi atyadhikamgaa 40 saatam, rendu telugu rashtrala nunchi 20 saatam aadaayam samakuurutoemdi. vistaristunna netnu drushtilo unchukuni epi, telangaanalloni mandala kendraalloni theaterlaku vistarinchaalani nirnayinchinattu ram kumar telipaaru. prastutam ee rendu rashtrallo sinima tikketla anline bukingslo 85 saatam smart mobail  fonla dwara jarugutunnattu cheppaaru. twaralo hyderabadloni prasad imax multiplex srcheenla tikketlanu tama yap dwara aanlainlo buk chesukovachannaru.uttaraadipai drushti tikketnue yap dwara prastutam desamloni 400kupaiga nagaraala nunchi 4,500 sinima theaterlalo tikketlu buk chesukovachhu. indulo ekkuva bhagam dakshina bhaaratloonuu vistarinchi unnaayi. ee edaadi eprillo chainaaku chendina i-comers, diggajam alibaba roo.120 kotlatho tikketnue company eekviteelo magerity wata teesukundi. ee nidhulatho uttara bhaarata maarketkuu vistarinchaalani nirnayinchinattu company cie ram kumar  cheppaaru. prastutam mana desamlo 250 kotla daalarlu unna sinima tikketla vaarshika market 2020 naatiki 380 kotla daalarlaku cheranundi. deentho aanlainlo sinima tikketla vyaapaaramuu prastuta 10-15 saatam nunchi 50 saataaniki cherutundani company bhaavistondi. khaataadaarulanu aakarshinchenduku pedda cinimala vidudala samayamlo prati rendu tikketla bukingpai roo.50 discount istondi. migata yapto poliste tama yap dwara atyanta vegamgaa tikketlu buk chesukune avakaasam undadamtho eta 50-60 saatam vruddhi retutho doosuku pothunnattu cheppaaru. tama yap dwara tikketlu buk chesukune khaataadaarulaku konni byaankulu kuudaa tikketla dharalo discount istunnattu ram kumar cheppaaru.